دار القضاء العالى

دار القضاء العالى بوسط القاهره مقر لعدد من الهيئات القضائيه منها مكتب النائب العام و محكمة الاستئناف و النقض و نقابةالمحامين الفرعيه و قاعات المحاكمات و اشهرها قاعة عبد العزيز فهمى و هوا قاضى و محامى و سياسى و شاعر مصرى من اعلام الحركه الوطنيه المصريه فى التلت الاول من القرن العشرين.

 مبنى دار القضاء العالى 

من وقت الغاء القضاء المختلط بعد توقيع حكومه الوفد لاتفاقيه مونترو سنة 1937 انهى القضاء اللى كان صاحب فكرته نوبار باشا اول ناظر للنظار "رئيس الوزرا" فى عصر الخديو اسماعيل, و بت دار القضاء العالى رمز للقضاء المصرى بسبب المبنى الضخم, اللى اتبنى على الطراز الإيطالى باعمدته و صالاته الواسعه و ارتفاع مبانيه, و جنب مبنى مصلحه الشهر العقارى اللى اتبنى فى الفتره ذاتها.

كان مبنى دار القضاء العالى مقر لنادى الزمالك بسبب الرغبه لتطوير و توسيع النادى اللى بدا يكتسب جماهيريه و وجود بين الشباب المصريين و الاجانب لممارسة الرياضه فيه فقرر جورج مرزباخ (1876-1936) و هوا محامى بلجيكى كان رئيسلواحده من المحاكم المختلطه بمصر و هوا مؤسس نادى الزمالك المصرى سنة 1911, نقل المقر من مقره الاول فى قصر النيل لمكان جديد بشارع 26 يوليه مقر دار القضاء العالى دلوقتى عشان يكون هوا المقر الجديد للنادى اللى اتغير اسمه لـ "المختلط" بمقره الجديد سنة 1913.

فى نوفمبر سنة 1959 انتقل الزمالك لمقره الحالى بعد مشاكل إنشائيه و اتدخلت الدوله و منحته قطعه الارض الحاليه بميت عقبه مقابل حق انتفاع رمزى وقتها و اعضاء النادى و لعبته الكبار حملو الطوب و مواد البنا عشان يبنو ناديهم من جديد.

 بناؤه 
صمم المهندس محمد كمال إسماعيل الرسوم الهندسيه لمبنى دار القضاء العالى و سافر لفرنسا للحصول على الدكتوراه اللى حصل عليها للمره الاولى فى العماره من مدرسه بوزال سنة 1933, و كان اصغر شخص بيحمل لقب دكتور فى الهندسه, بعدها ب سنين قليله بدرجه دكتوراه تانيه فى الإنشاءات و رجع مصر و التحق بمصلحة المبانى الاميرية اللى شغل منصب مديرها و كانت المصلحه وقتها بتشرف على بنا و صيانة كل المبانى و المصالح الحكوميه, و صمم كتير من الهيئات و منها دار القضاء العالى, مصلحة التليفونات, مجمع المصالح الحكوميه الشهير بمجمع التحرير اللى اتعمل سنة 1951 بتكلفة 200 الف جنيه بالنسبه للإنشاءات, و مليون جنيه, بالنسبه للمبانى اللى وصل ارتفاعها 14 دور.

 مكونات دار القضاء العالى 
 محكمة النقض 
انشات محكمه النقض فى مصر فى 2 مايو سنة 1931 محكمه واحده مقرها دار القضاء العالى فى القاهره بوصفها قمة الهرم القضائى و راس السلطه القضائيه واحده من السلطات التلاته القائم عليها نظام الحكم فى مصر و بعد ما كان قضاء النقض دايره من دوائر محاكم استئناف القاهره و استمر وضع محكمه النقض حسب الدستور المصرى الحالى الصادر سنة 1971 و قانون السلطه القضائيه المكمل للدستور ( ماده 165 من الدستور و ماده 1 من قانون السلطه القضائيه).masrlaw.info 

 لينكات برانيه 

 مصادر 

تصنيف:آثار القاهرة
تصنيف:القاهره
تصنيف:مبانى
تصنيف:معالم القاهرة
تصنيف:مبانى القاهرة